ريدوان
ريدوان (بالنڭليزية: Redone) لي السمية الحْقيقية ديالو هي نادر خياط (تولد نهار10 أبريل 1972 فمدينة تطوان) هو مونتيج موسيقي وموزع وكتاتبي ديال الأغاني وموغني مغريبي، شد لجنسية سويدية عام 1991. عندو شوهرة عالمية من خلال لكتابة والإنتاج ديال أغاني جاست دانس، پوكر فييس، لعبة حب، آليخاندرو و باد رومانس، اللي تعتبرو من أكتر النجاحات العالمية للمغنية ليدي ڭاڭا.

نتج ريدوان بزاف ديال الأغاني اللي تعامل فيهم مع كليكة من المغنيين العالمين بحال: مايكل جاكسون، ليونيل ريتشي، كريستينا أڭيليرا، الشاب خالد، شاكيرا، ليدي ڭاڭا، جينيفر لوپيز، إيكون، إنريكيه إڭليسياس، نيكول شيرزينڭر، أشر، پيتبول، شون كينڭستون، دارين زانيار، باكستريت بويز، ميكا، كات ديلونا، سپايس كاوبوي، سيارا، ميلين فارمر، كيلي رولاند، جيسون ديرولو، كنزة فرح، ميليسا نكوندا، فار إيست موڤمينت، جستن بيبر، أليكسندرا بورك، هاڤانا براون، پاولينا روبيو، نيكي ميناج، تايو كروز، وان دايركشن، أڤا ماكس.

ريدوان دار شركة ديال التشجيل سماها 2101 للتسجيلات مشاركها مع يونيفرسال ميوزيك العالمية، تعاون مع بزاف ديال الوجوه الشابة بحال المغني والمومتل الروسي أليكسي فوروبيوف اللي كتب ليه شلا أغاني اللي غناها فالتمتيل ديالو لروسيا فمسابقة الأغنية الأوروبية لعام 2012. كيما تعاون فعام 2013 مع المغني لمغريبي الصاعد فديك الوقيتة أحمد شوقي فلابلوم ديال حبيبي أنا أحبك مع مغني راب المريكاني بيتبول.

ترشح ريدوان لعشرا ديال الجوائز ڭرامي، فاز منها بتلاتة جوائز، كيما فاز بجائزة ڭراميس سويدية كمنتج السنة، واللي كتساوي فقيمتها جوائز ڭرامي المريكانية. كيما تكلاصا عام 2009 المونتيج لول فبيلبورد هوت 100، والكتاتبي التالت ديال الأغاني فالعلام وكتاتبي السنة من طرف جمعية حقوق المؤلف المريكانية بي إم إي.

فيوليوز 2011 توشح من طرف ملك لمغريب بوسام "الكفاءة الفكرية"، اللي كيتعتبر أعلى مراتب الشرف فبلادو لمغريب.

عيون لكلام 

زيادة 1972
مغني مغريبي
مقالات فيها مصدر و 3000 بايت